b'\n_START_ARTICLE_\nAndezin\n_START_SECTION_\nOdkritje in poimenovanje\n_START_PARAGRAPH_\nAndezin je bil prvi\xc4\x8d opisan leta 1841, ko so ga odkrili v rudniku Marmato v Kolumbiji. Ime je dobil po Andih, ker se zelo pogosto pojavlja v andezitskih lavah v tem gorovju.\n_START_SECTION_\nNahajali\xc5\xa1\xc4\x8da\n_START_PARAGRAPH_\nAndezit se pojavlja v srednjih magmatskih kamninah kot so diorit, sienit in andezit. Njegovo zna\xc4\x8dilno nahajal\xc5\xa1\xc4\x8de so metamorfne kamnine od granulitov do amfibolitskih facij, v katerih ima po navadi pertitsko teksturo. Pojavlja se tudi v sedimentnih kamninah, v katerih ima obliko obrabljenjih zrn. Poogosti pridru\xc5\xbeeni minerali so kalijevi glinenci, biotit, rogova\xc4\x8da in magnetit.\n_START_SECTION_\nPonarejanje andezina\n_START_PARAGRAPH_\nNa za\xc4\x8detku 2000. let so se v ZDA pojavile nenormalno velike koli\xc4\x8dine surovega rde\xc4\x8dega andezina, ki so v industriji poldragih kamnov spro\xc5\xbeile alarm in preverjanje njegove pristnosti._NEWLINE_Gemologi so leta 2008 obiskali rudnike rde\xc4\x8dega andezina v Tibetu in potrdili njegovo pristnost. Obiskali so tudi rudnike svetlo rumenega andezina v Notranji Mongoliji (Ljudska republika Kitajska) in ugotovili, da iz njega z difuzijo bakra proizvajajo ponarejen rde\xc4\x8d andezin. Razlike med pristnim tibetanskim in ponarejenim mongolskim andezinom se na enostaven na\xc4\x8din ne da ugotoviti.\n_START_SECTION_\nArheolo\xc5\xa1ke najdbe iz andazita v Andih ju\xc5\xbene Amerike\n_START_PARAGRAPH_\nArheologi so ugotovili da je piramida v Tiahanaku v Boliviji zgrajena iz velikih obdelanih klad iz andazita. Iz enake kamenine so tudi velika Son\xc4\x8dna vrata z vklesanimi astrolo\xc5\xa1kimi znaki in letnim koledarjem. Mesto je bilo zapu\xc5\xa1\xc4\x8deno leta 1150 n.\xc5\xa1t. verjetno zaradi katastrofalne su\xc5\xa1e.'